钦定古今图书集成/方舆汇编/职方典/第1274卷 > 永州府城池考 府县志合载
## 钦定古今图书集成/方舆汇编/职方典/第1274卷 > 永州府城池考 府县志合载

本府。〈零陵县附郭。〉

永州府城池　。“今之城池，即汉之零陵郡也。创于武帝元鼎六年，廓于宋咸淳之际。元因之，明洪武六年，更新之。围九里二十七步，高三丈，阔一丈四尺四寸。门七：曰正东门，曰正南门，曰正西门，曰正北门，曰太平门，曰永安门，曰潇湘门。各建楼于其上。复增楼四：曰得胜楼，曰望江楼，曰镇永楼，曰五间楼。” 雉堞二千九百四十有二，铺舍七十有六，以千、百户分守之，无事则耑修葺，有事即为汛地。故有敌楼三十有五串楼一千三百九十有六间。后俱毁废。

皇清新建敌楼七间，城西以潇水为濠堑，由西南而

“《东堤》水为池” ，自东至于北隅，凿土为濠，自北至西隅，联属为池，水常不涸。其高下远近，一因地势云。

外州县

祁阳县城池　旧在县东，俯临大江。元时屡以江涨淹废。明正统时，苗寇时警。至景泰壬申，巡抚李实请于朝，移筑东北高阜，属其事于同知苏孔机等。然卑隘不足聚庐。成化甲午，巡抚刘敷始展其基址，包以石，高一丈五尺，围一千五百一十二丈，濠深一丈，阔二丈。门六：正东曰渡春，东北曰进贤，正北曰望祁，正西曰“控粤” ，正南曰“长乐” ，东南曰“镇南” ，各建楼其上。弘治七年，江溢城颓，知县袁儦重修，筑垣一百二十丈，又于谯楼下甃石为门，故串楼六百五十有八，至是，修盖一百二十间。万历壬寅，知县沈学感串楼岁易朽敝，修葺甚难，捐俸撤串楼磊石为平头城。焕然改观，一劳永逸。邑人陈荐有《记》。崇祯十三年庚辰七月，兴扩城之役，次年壬午告成，周围七里三分。

皇清顺治十二年，县令童钦承修培城垣，盖造城楼。

于六门之上：正南长乐门，俗名“驿马门” ；东南黄道门、迎秀门，正东潇湘门，东北迎恩门，正北甘泉门；西北朝京门，俗名“罗口门。”

东安县城池　，旧无城，明洪武二十年，始筑土为之。明年置守镇所，永州卫百户实莅其事。“初制仅围县治，景泰间复加充拓，周匝三百五十丈。成化辛卯，巡抚都御史吴琛暨分巡佥事郁文博设法措置内外砌以砖石，增高一丈五尺，串楼三百一十七间，开列三门：南曰揆阳，东曰宾阳，西曰饯阳。每门楼三间，通计” 女墙六百三十有四。内环城有巷，阔五尺，隍深八尺。明崇祯十二年，知县周命新增高三尺。

皇清顺治十二年，知县王基鸿奉“《经略》内院《洪委本》。”

府张道澄督工修理，改为《阳城》。

道州城池　旧城夹江为之，其门有九，元末废。明洪武二年，筑石于江之北，周五里九十六步，高二丈六尺，阔一丈五尺。盖串楼七百三间，窝铺楼三十七座，敌楼三座，门楼五座，垛眼一千七百七十二。月城串楼七十三间，垛眼三百一十一。其门五，有东、西、南北，又益以小西门。万历三十三年申，改串楼为“阳城。东南” 门一带，属州分管，西北小西门一带，属卫分管。崇祯十一年后，流寇窃发，士民及客寓城中者，各敛金倡众增修，较前加高且阔而厚，周遭皆开有铳眼，以便固守。术家言东偏江岭巽方，有浮图一所，不利科目，众议拆毁，修城之砖，皆取于此。其后又益以登封乡民黄姓者卒成之，所费不赀，至今亦利赖焉。濠堑自东门外起、至小西门外九百五十六丈五尺，沿北至东濠池原植藕蓄鱼，明季时系宁远卫掌印指挥所管。小西门外近北

门外濠池亦植藕蓄鱼。系《宁远卫经历司》所管。今皆荒废无属矣。

宁远县城池　：“洪武元年于旧子城筑土城，高八尺，厚三尺，周三里。二十九年，增设守御千户所，展城西为军营，改筑高一丈一尺，周四里，垒以石立。东西、南、北、小南五门，各有串楼，共串楼七百一十五间。濠堑长五百八十丈，阔二丈，深五尺。” 嘉靖十八年，知县周谅重修，扁其五门：“东曰文昌，西曰武定，南曰布薰，北曰‘拱辰’” ，小南门曰“会濂。”

永明县城池　，旧有土城。天顺八年，巡抚都御史王俭奏准“创立石城，高一丈三尺，周三百六十丈，包以砖石，东、西、南三门，上有串楼四百间。南阻江无濠，其东、西、北环以濠水。弘治十一年，兵备道冯开北门上建敌楼。” 今塞。

枇杷千户所城　今改“千总” ，属永明治内。所城，在县东南四十里。洪武二十四年，奏立石城，高一丈三尺，周六百四十八丈，东西南北、小西五门，各有楼，串楼六百四十八间，濠堑六百八十九丈，阔一丈三尺，深一丈。

桃川千户所城　今改“千总” ，属永明治内所城，在县西南四十里。洪武二十九年，奏立土城，高一丈五尺，阔一丈，周五百五十丈，东西南北四门，各有楼，串楼五百五十间，濠堑五百五十五丈，阔一丈四尺，深一丈五尺。

江华县城池　，旧有千户所，今俱归并宁远卫。天顺六年，徙所归县，筑以土城，包砌以石，上有串楼，立三门。今开东南二门，塞西门。城高一丈，阔八尺，濠堑长三百七十丈，阔七尺，深五尺。按《县志》：“本邑迁徙不一，古无城池，环筑土墙。都御史吴澄计画工费，包砌以石，覆以串楼，立东西南北四门，上建重楼。周围三百六” 十馀丈，高一丈，为女墙，又高五尺，厚八尺；濠三百一十丈，广七尺，深五尺。成化年间，居民稀少，虎狼入城，苗贼时发，故将西北二门闭塞。嘉靖间，苗贼临城掳掠关厢，居民被劫。知府史朝富建议增修外城。隆庆二年，知县蔡光修城之东南面，增广二百三十五丈，高二丈，砖石坚固。万历十一年，知县江光运将西北面亦增广二百六十馀丈，开辟西北一门，猺寇难犯，至今宁息。

锦田千户所城　今改千总，属江华治内所城，在县西南一百八十里，周三百六十四丈，高一丈，阔五尺，鼓楼一座，堑长二百四十五丈，阔八尺，深七尺，有东西二门。

新田县城池　，原属宁远县治，后始分南北两乡都里以置此县。崇祯十二年，始创建城郭略具。按《县志》：衡府同知张恂视事于此，爰立城垣，因地设险，避泽依高，内外用石包砌，周围共计五百三十七丈，底阔一丈六尺，高一丈五尺，厚五尺，女墙五尺，敌楼八座，开四门，东曰嵎阳，西曰西成，南曰文明，北曰迎恩。每门建楼，其初非不翼然，久之春雨淋颓。康熙丁未春，知县锺运泰捐俸修理，而崩圮之患始免焉。